Novela vyhlášky Ministerstva zdravotníctva Slovenskej republiky č. 526/2007 Z. z.

|  |  |  |  |
| --- | --- | --- | --- |
|  |  |  |  |

Vážená pani riaditeľka, Vážený pán riaditeľ!

Regionálny úrad školskej správy v Košiciach si Vás dovoľuje požiadať o spoluprácu s Regionálnym úradom verejného zdravotníctva so sídlom v Košiciach pri zdieľaní informácie o novele vyhlášky Ministerstva zdravotníctva Slovenskej republiky č. 526/2007 Z. z., ktorou sa ustanovujú podrobnosti o požiadavkách na zotavovacie podujatia, ktorá je právne záväzným dokumentom a nadobudla účinnosť dňa 1. januára 2024.

Novela vyššie uvedenej vyhlášky sa týka paragrafu 1 ods. 1 písm. b), paragrafu 4 ods. 2 a paragrafu 6 ods. 1 písm. b) a d), a spočíva v tom, že vyhlásenie o zdravotnej spôsobilosti:

- na pobyt v kolektíve aj s ohľadom na charakter zotavovacieho podujatia,

- o tom, že dieťa neprejavuje príznaky akútneho ochorenia

- a že nemá nariadené karanténne opatrenie alebo počas 14 dní predchádzajúcich odchodu na zotavovacie podujatie neprišlo do kontaktu s osobou chorou na prenosné ochorenie alebo osobou podozrivou z nákazy prenosným ochorením potvrdzuje RODIČ, resp. iná osoba, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu, poručník, opatrovník alebo zástupca zariadenia, v ktorom sa vykonáva ústavná starostlivosť, výchovné opatrenie, neodkladné opatrenie alebo ochranná výchova, výkon väzby, výkon trestu odňatia slobody alebo výkon detencie (ďalej len „zákonný zástupca“) vo vyhlásení zákonného zástupcu o zdravotnej spôsobilosti dieťaťa nie staršom ako jeden deň.

**Vzor vyhlásenia** zákonného zástupcu o zdravotnej spôsobilosti dieťaťa je uvedený v prílohe vyššie uvedenej vyhlášky, ktorej link Vám týmto preposielame:

[https://www.slov-lex.sk/pravne-predpisy/SK/ZZ/2007/526/20240101#](https://www.slov-lex.sk/pravne-predpisy/SK/ZZ/2007/526/20240101)

Z vyššie uvedeného teda vyplýva, že ošetrujúci lekár dieťaťa (pediater) už potvrdenia o zdravotnej spôsobilosti dieťaťa, ktoré sa zúčastní zotavovacieho podujatia**nevydáva**. Takéto vyhlásenie už vydáva výlučne rodič (zákonný zástupca).

MUDr. Jana Kollárová, MPH

vedúca odboru hygieny detí a mládeže

RÚVZ so sídlom v Košiciach

055/6114233

Vopred Vám ďakujem za spoluprácu!

 S pozdravom

**RNDr. Martin Kotlár, PhD., MBA, LLM, MSc.**

odborný radca | odbor metodiky

Zádielska 1222/1 | 040 33 Košice | Slovenská republika

tel.: +421 55 3226 616

email: [martin.kotlar@russ-ke.sk](mailto:martin.kotlar@russ-ke.sk) | [www.russ-ke.sk](http://www.russ-ke.sk/)